“หอการค้า” คาดส่งออกปี 64 โต 3.6% รับศก.โลกฟื้น-วัคซีนต้าน “โควิด” หนุน
"หอการค้า" คาดส่งออกปี 64 โต 3.6% รับศก.โลกฟื้น-วัคซีนต้าน "โควิด" หนุน
"หอการค้า" คาดส่งออกปี 64 โต 3.6% รับศก.โลกฟื้น-วัคซีนต้าน "โควิด" หนุน
14 ม.ค. 2564

ศูนย์ศึกษาการค้าระหว่างประเทศ มหาวิทยาลัยหอการค้าไทย คาดการส่งออกไทยปี 64 พลิกกลับมาโต 3.6% จากปี 63 ที่หดตัว -7% โดยปัจจัยบวกสำคัญที่มีผลให้ส่งออกไทยปีนี้เป็นบวก คือ 1.เศรษฐกิจโลกฟื้นตัวดีขึ้น โดยกองทุนการเงินระหว่างประเทศ (IMF) คาดการณ์ GDP โลกโต 5.2% ขณะที่ธนาคารคารโลก (World Bank) คาดการณ์ GDP โลกโต 4% และ 2.การฉีดวัคซีนต้านไวรัสโควิดให้กับประชากรโลกอย่างน้อย 40%
อย่างไรก็ดี ในปี 64 ยังมีปัจจัยเสี่ยงต่อการส่งออกไทย เช่น การฉีดวัคซีนต้านโควิดไม่ครอบคลุมประชากรโลก, เงินบาทยังมีทิศทางแข็งค่าต่อเนื่อง, ตู้คอนเทนเนอร์ขาดแคลน ส่งผลให้ต้นทุนการขนส่งสินค้าทั้งทางบกและทางน้ำสูงขึ้น, ผลกระทบจากการทำ FTA ระหว่างสหภาพยุโรปและเวียดนาม (EVFTA)